《和江子玉二首》
宋代·胡宏

无奇试学居盘谷，谁信断弦胶可续。
湘天冷落数家村，曩时曾可旌麾沐。
潺湲阶下碧溪横，柳静风微幽间足。
知君文武济时才，旧时军律寒生粟。
文忆脱略是人师，应有魏昭能换粥。
我无真乐送芳年，怅望颜回屡空腹。
凄凉指日秋风高，愿更同来写心曲。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。